Šarovce

Šarovce je obec na Slovensku v okrese Levice.

Kultúra a zaujímavosti

Pamiatky 
 Rímskokatolícky kostol sv. Anjelov strážcov, jednoduchá jednoloďová stavba so segmentovým ukončením presbytéria a predstavanou vežou z rokov 1768-1778. Stojí na mieste staršieho ranogotického chrámu z 13. storočia. Interiér je zaklenutý pruskou klenbou. Nachádza sa tu pôvodná gotická krstiteľnica, oltárny obraz anjela strážcu v štýle luiséz z konca 18. storočia, kazateľnica v rovnakom štýle je z roku 1779. Fasády veže kostola sú členené kordónovými rímsami a lizénovými rámami, ukončená je ihlancovou helmicou. 

 Reformovaný kostol, jednoloďová klasicistická stavba s pravouhlym ukončením presbytéria a predstavanou vežou z roku 1780. V roku 1832 bol rozšírený, veža bola dostavaná v roku 1899. Interiér je zaklenutý valenou klenbou. Nachádza sa tu drevená empora s organom a stôl Pána z roku 1832. Fasády kostola sú členené pilastrami, veža je dekorovaná bosážou. Rezonančné otvory sú polkruhovo ukončené, veža je ukončená ihlancovou helmicou.

Referencie

Externé odkazy 
 Oficiálna stránka obce

 
Obce okresu Levice